bse
బ్యాంకింగ్‌ రంగ షేర్ల ఒత్తిళ్లు
ముంబై,అక్టోబరు 26: యాక్సిస్‌ బ్యాంకు నికరలాభాల్లో తగ్గడంతో బ్యాంకింగ్‌రంగ షేర్లపై ఒత్తిడి కనిపించింది. ఎస్‌అండ్‌పి బిఎస్‌ఇ సెన్సెక్స్‌ 255 పాయింట్లు దిగజారి 27,837 పాయింట్లు వద్ద స్థిరపడితే నిఫ్టీ 76 పాయింట్ల దిగువన 8615 పాయింట్ల వద్ద స్థిరపడింది. ఇక మిడ్‌క్యాప్‌, స్మాల్‌క్యాప్‌ సూచీలు 0.7శాతం, 0.9 శాతం చొప్పున దిగజారాయి. మార్కెట్లలో 1586కంపెనీ లు నష్టాల్లో ముగిస్తే 1184 కంపెనీలు స్వల్పలాభాలతో ముగిసాయి. స్థూల ఆర్థిక వ్యవస్థపరంగాచూస్తే ప్రపంచ బ్యాంకు విడుదలచేసిన బిజినెస్‌ సానుకూల సూచీల్లో భారత్‌ ఒక్కర్యాంకు మాత్రమే పెరిగి 130వ స్థానంలో నిలిచింది. భారతి ఎయిర్‌టెల్‌ రెండుశాతం ఎగువన ముగి సింది. నికరలాభం 1461 కోట్ల రూపాయలుగా ఉంది. ఐడియా సెల్యులర్‌ 3.8శాతం పెరిగాయి. రాబడులు 7.2 శాతం పెరిగి 9300.23కోట్లకు చేరడమే ఇందుకుకీలకం. యాక్సిస్‌ బ్యాంకు 8శాతం దిగజారింది. ప్రైవేటు బ్యాంకుపరంగా నికరలాభాల్లో 83శాతం దిగజారి 319 కోట్లకు చేరాయి. ఐసిఐసిఐబ్యాంకు కూడా 3.5శాతం దిగజారింది. హీరోమోటోకార్ప్‌ రెండుశాతం క్షీణించింది. టాటాగ్రూప్‌ షేర్లు రతన్‌టాటాను సైరస్‌మిస్త్రీ స్థానంలోనికి తీసుకురావడం వంటి సంఘటన లతో టాటాగ్రూప్‌ కంపెనీల షేర్లు ఒత్తిడికి లోనయ్యాయి. కోటక్‌ మహీంద్ర బ్యాంకు 3.3శాతం గరిష్టంగా పెరిగింది. ప్రైవేటు బ్యాంకు నికరలాభం 28శాతంపెరిగి 1202.4 కోట్లవరకూ ఉంది. జూలై సెప్టెంబరు త్రైమాసికంలో గత ఏడాది 941.89 కోట్లకంటే పెరిగింది. ఐటిసి నిలకడగా ముగిసిం ది. నికరలాభం 105.శాతం పెరిగి 2500 కోట్లుగా ఉంది. సిగరెట్ల బిజినెస్‌ నుంచి ఎక్కువ లాభదాయకతను సాధించేవిధంగా కంపెనీ కృషిచేసింది. హెచ్‌డిఎఫ్‌సి స్వల్పనష్టాల్లో ముగిసింది. తనఖా సంస్థ నికరలాభం 1827కోట్ల రూపాయలు ఈ త్రైమాసికంలో నికరలాభంగా పేర్కొంది. ఎంసిఎక్స్‌ షేర్లు 1.6శాతం పెరిగాయి. నికర లాభం 23శాతంపెరిగి 37.65కోట్లకు పెరగడమే కారణం. కేడిల్లా హెల్త్‌కేర్‌ ఐదుశాతం దిగువన ముగిసింది. నికరలాభం 338 కోట్లుగాప్రకటించింది. ఇక జూబ్లియంట్‌ ఫుడ్‌వర్క్స్‌ 7.5శాతం దిగజారింది. కంపెనీ నిర్వహణ మార్జిన్‌ 62బేసిస్‌ పాయింట్లు క్షీణించి 9.,7 శాతంగా ఉంది. గతేడాది ఇదేకాలంలో నమోదైన 10.3శాతం కంటే తక్కువే.